האיש שנולד מחדש

האיש שנולד מחדש (באנגלית: The Revenant) הוא סרט הרפתקאות אמריקאי משנת 2015 בבימויו של אלחנדרו גונסלס איניאריטו. הסרט מבוסס באופן חלקי על הביוגרפיה של הגיבור העממי האמריקאי יו גלאס (אנ') מאת מייקל פיונקי, העוקבת אחר מסע ההישרדות והנקמה של גלאס, שהותקף על ידי דוב גריזלי וננטש לבדו בשטח עוין על ידי עמיתיו. בסרט מככבים לאונרדו דיקפריו, טום הארדי, דונל גליסון וויל פולטר. עלילת הסרט מתרחשת ב-1823 בצפון ארצות הברית באזור הרי הרוקי ונהר ילוסטון. יו גלאס (לאונרדו דיקפריו) הוא חבר במשלחת ציידים וסוחרי פרוות, עמו נמצא הוק (פורסט גודלאק), בנו מרעייתו שנרצחה, אינדיאנית בת שבט הפוני. המחנה של הציידים מותקף בידי אינדיאנים משבט אריקרה, המונהגים על ידי צ'יף המחפש אחר בתו שנחטפה. הניצולים מהתקיפה נמלטים בסירה בנהר ומשם מוביל אותם גלאס הסייר דרך היער, כשהאינדיאנים דולקים אחריהם. גלאס מותקף על ידי דובת גריזלי ונפצע באורח קשה לפני שמצליח להרוג אותה. בתחילה החבורה נושאת את גלאס על אלונקה מאולתרת, אך לנוכח הקשיים והחשש לשלומם, שוקל מפקד המשלחת, קפטן אנדרו הנרי (דונל גליסון), להרוג את גלאס ולהמשיך בלעדיו. לבסוף מחליט הנרי, שהקבוצה תתפצל, שניים מהציידים - ג'ון פיצג'רלד (טום הארדי) וג'ים ברידג'ר (ויל פולטר) - מתנדבים להישאר עם גלאס ובנו (פורסט גודלאק) והשאר ממשיכים הלאה. כשברידג'ר מתרחק מהמחנה, פיצג'רלד מנסה לרצוח את גלאס חסר האונים עמו היה לו סכסוך קודם, וכשבנו מתערב ומנסה להגן על אביו, רוצח אותו פיצג'רלד מול עיניו של אביו המשותק והזועם. למחרת פיצג'רלד מספר לברידג'ר שהוק נעלם, האינדיאנים מתקרבים והם צריכים לברוח. הוא משליך את גלאס לקבר שחפר מראש, ברידג'ר מצטרף אליו לא לפני שהוא מבקש סליחה מגלאס ומשאיר לו מימייה. פיצג'רלד וברידג'ר חוברים למחנה, שם פיצג'רלד מספר לקפטן הנרי שגלאס מת מפציעתו והם קברו אותו באופן מכובד. כשגלאס מתאושש הוא מתחיל במסע הישרדות. הוא פוגש בדרך אינדיאני בן שבט הפוני, האינדיאני מספר לו שמשפחתו נרצחה ושהוא בדרכו להתאחד עם בני שבטו, ומציין שאת הנקמה יש להשאיר לאל. האינדיאני מסייע לגלאס להחלים ולשרוד את איתני הטבע, עד שנרצח בידי קבוצת צרפתים, שמתברר שהיו אלו שחטפו את בת הצ'יף. גלאס מצליח לשחרר את בת הצ'יף, הורג מספר מחברי הכנופיה וגונב את אחד הסוסים. בזמן הימלטו נשמטת המימייה שהשאיר לו ברידג'ר. אחד הצרפתים ששרד את ההתקפה מגיע למחנה הציידים ומציג בפניהם את המימייה. קפטן הנרי מוציא משלחת חיפוש בתקווה לאתר את הוק, שכן הם סבורים שאולי הוא הצליח לשרוד. למרבה הפתעתם הם מגלים דווקא את גלאס אותו חשבו למת, שמספר להם על מעשיו של פיצג'רלד. כשהם חוזרים למחנה מתברר שפיצג'רלד נמלט ושדד את כל הכסף של המשלחת. הנרי מחליט לרדוף אחרי פיצג'רלד וגלאס מתעקש להתלוות אליו למרות מצבו הבריאותי הירוד. פיצג'רלד מצליח לארוב לשניים ולהרוג את הנרי. לאחר מרדף ומאבק ממושך מצליח גלאס להכריע את פיצג'רלד. רגע לפני שהורגו חוזר גלאס על המשפט של ידידו האינדיאני, ש"הנקמה בידי האל", ומשליך את פיצג'רלד לנהר. פיצג'רלד נסחף עד לקבוצת האינדיאנים בראשות הצ'יף, שנוקם עבור גלאס את נקמתו. בהתקרבם אליו מבחין גלאס כי בת הצ'יף שהציל נמצאת עמם והם חולפים על פניו ללא פגע. לאונרדו דיקפריו – יו גלאס, צייד וסייר אמריקאי טום הארדי – ג'ון פיצג'רלד, עמיתו של גלאס לצייד והאנטגוניסט הראשי דונל גליסון – קפטן אנדרו הנרי, ראש המשלחת ויל פולטר – ג'ים ברידג'ר, עמיתו של גלאס למשלחת פורסט גודלאק – הוק, בנו החצי-אינדיאני של גלאס פול אנדרסון – אנדרסון מרבית צילומי הסרט התבצעו בקולומביה הבריטית ובאלברטה שבקנדה. צילומים נוספים נעשו באושואיה שבארגנטינה ובמונטנה בארצות הברית. במאי הסרט אלחנדרו גונסלס איניאריטו בחר לצלם את הסצנות בהתאם לסדר שלהם בעלילה ובאור טבעי בלבד, בחירה שהאריכה את תקופת הצילומים ויקרה את תקציב ההפקה מ-90 מיליון דולר מתוכננים לכ-135 מיליון דולר. ההפקה סבלה מעזיבת אנשי צוות לאור קשיים לוגיסטיים וקור מקפיא. כוכב הסרט לאונרדו דיקפריו ציין כי הצילומים היו מענים ומתישים והיה זה הסרט הקשה ביותר שעשה בחייו. הבמאי איניאריטו ציין כי עיקר ההתייקרות של הצילומים הייתה בשל כך שנאלצו לעבור מיקום מקנדה לארגנטינה, לאחר שלא היה מספיק שלג לצילומי הסצנות האחרונות. הסרט כולל אלמנטים של שבירת הקיר הרביעי, בהם הבל פיהם של הדובה והגיבור מכסה את עדשות המצלמה והפניית המבט שלו היישר אליה. יציאת הסרט נקבעה לחג המולד ב-25 בדצמבר 2015, בהפצה מוגבלת בארצות הברית, כך שהסרט יהיה זכאי להיכלל ברשימת המועמדים לפרסי האוסקר. הסרט זכה בשלושה פרסי גלובוס הזהב בקטגוריות הסרט הטוב ביותר, הבמאי הטוב ביותר והשחקן הטוב ביותר, והיה מועמד לפרס הפסקול הטוב ביותר. הסרט זכה בשלושה פרסי אוסקר בקטגוריית הבמאי הטוב ביותר, הצילום הטוב ביותר, והשחקן הטוב ביותר, הוא היה מועמד לתשעה פרסים נוספים בהם סרט הטוב ביותר. צחי כהן, לְמה דומה קולנוע? קריאות תרבותיות בקולנוע בן־זמננו, הוצאת כרמל, 2021, הפרק "נאבק בגופניותו", עמ' 118–121. מדיה וקבצים בנושא האיש שנולד מחדש בוויקישיתוף אתר האינטרנט הרשמי של האיש שנולד מחדש (באנגלית) האיש שנולד מחדש, ברשת החברתית פייסבוק האיש שנולד מחדש, ברשת החברתית אקס (טוויטר) "האיש שנולד מחדש", במסד הנתונים הקולנועיים IMDb (באנגלית) "האיש שנולד מחדש", באתר נטפליקס "האיש שנולד מחדש", באתר AllMovie (באנגלית) "האיש שנולד מחדש", באתר Rotten Tomatoes (באנגלית) "האיש שנולד מחדש", באתר Box Office Mojo (באנגלית) "האיש שנולד מחדש", באתר Metacritic (באנגלית) "האיש שנולד מחדש", באתר אידיבי "האיש שנולד מחדש", באתר דיסני+ סרטים (באנגלית) "האיש שנולד מחדש", במסד הנתונים הקולנועיים KinoPoisk (ברוסית) על הסרט באתר historyvshollywood.com "הוא אמר שיכאב לנו": מאחורי הקלעים של "האיש שנולד מחדש", באתר וואלה, 30 בדצמבר 2015 ביקורות טוד מקארתי, 'The Revenant': Film Review, הוליווד ריפורטר, 4 בדצמבר 2015 פיטר טרוויס, The Revenant, אתר רולינג סטון, 22 בדצמבר 2015 יאיר רוה, "האיש שנולד מחדש", ביקורת, בבלוג הקולנוע "סינמסקופ", 15 ינואר 2016 אור סיגולי, ההייפ שלא אכזב, באתר כלכליסט, 21 בינואר 2016 דני לרנר, "האיש שנולד מחדש": קולנוע במיטבו, באתר nrg‏, 21 בינואר 2016 אורון שמיר, עכבר העיר אונליין, "האיש שנולד מחדש": אפוס פראי, אינטימי ופואטי, באתר הארץ, 22 בינואר 2016 ישי קיצ'לס, הארד קור, באתר ישראל היום, 22 בינואר 2016 גידי אורשר, "האיש שנולד מחדש" - פעית האוסקרים, סולם אורשר, 22 ינואר 2016 ארז דבורה, "האיש שנולד מחדש": סרט שראוי לאוסקר, באתר ynet, 22 בינואר 2016 אבנר שביט‏, לידת עכוז: "האיש שנולד מחדש" מרשים, אבל רחוק מלהיות יצירת מופת מושלמת, באתר וואלה, 22 בינואר 2016 אורי קליין, "האיש שנולד מחדש": אירוע קולנועי עוצמתי, באתר הארץ, 24 בינואר 2016 יעל שוב, "האיש שנולד מחדש": קולנוע מרשים עם לב שנוי במחלוקת, באתר Time Out ישראל, 24 בינואר 2016 'Revenant' Producers, Alejandro G. Inarritu Defend Budget, Sequential Shoot: "There Was No Way Around This", הוליווד ריפורטר, 24 באוקטובר 2015 ‘The Revenant’ Budget Soars to $135 Million As New Regency Foots the Bill, אתר thewrap.com, ‏16 באוקטובר 2015 How Leonardo DiCaprio's 'The Revenant' Shoot Became "A Living Hell", הוליווד ריפורטר, 22 ביולי 2015 Leonardo DiCaprio on "Agonizing" 'Revenant' Shoot: I Was "Sleeping in Animal Carcasses", הוליווד ריפורטר, 22 באוקטובר 2015 ישי קיצ'לס, דיקפריו מודה: "הסרט הכי קשה שעשיתי בחיים", באתר nrg Exclusive: Leonardo DiCaprio and Alejandro G. Iñárritu on ‘The Revenant’, אתר גרנטלנד, 21 ביולי 2015 טוד מקארתי, 'The Revenant': Film Review, הוליווד ריפורטר, 4 בדצמבר 2015